Reijo Raekallio

Reijo Raekallio (22. kesäkuuta 1950 Kittilä – 1. maaliskuuta 2026 KittiläÅsa Niemi: Kit­ti­lä­läi­nen tai­tei­li­ja Reijo Rae­kal­lio on kuollut. Lapin Kansa 2.3.2026. Viitattu 2.3.2026.) oli suomalainen taidemaalari.Kuvataidetta Kittilästä: Reijo Raekallio  Viitattu 29.9. 2010. Hänet tunnettiin poroja esittävistä maalauksistaan. Yhtenä uudempana aiheena olivat ihmiset tanssin pyörteessä.

Raekallio opiskeli Lahden Taidekoulussa vuosina 1974–1977 ja taidehistoriaa Tampereen yliopistossa 1977 ja 1978.

Raekallio opetti Lapin taidekoulussa Torniossa vuosina 1978–1981 ja siirtyi sitten vapaaksi taiteilijaksi. Hän palasi 1981 syntymäkyläänsä Kittilän Pöntsöön, johon hän perusti oman gallerian 1987. Siellä on esillä hänen tuotannostaan laaja kokoelma, joka vaihtui uusien töiden myötä.

Raekallion töitä on ollut esillä kotimaassa yli 150 näyttelyssä, ulkomailla 12 näyttelyssä. Hänet palkittiin Ars Arctica -palkinnolla 1985 ja Kittilän kunnan taidepalkinnolla 1987.

Hänen vanhempansa olivat maanviljelijä Urho Raekallio ja Aili Raekallio o.s. Tervo.

Lähteet

Aiheesta muualla
 Reijo Raekallio Kuvataiteilijamatrikkelissa
 Galleria Raekallio

Luokka:Suomalaiset taidemaalarit
Luokka:Vuonna 1950 syntyneet
Luokka:Vuonna 2026 kuolleet